27/07/2015 | Administración LocalMunicipal
Carral
Acordos plenarios referentes á periodicidade das sesións do Pleno; constitución de comisións informativas permanentes; e nomeamentos de competencia do Pleno de representantes da Corporación en órganos colexiados

Polo presente faise público que, en cumprimento do establecido no artigo 38 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, o Pleno do Concello de Carral, na súa sesión extraordinaria realizada o nove de xullo de 2015, adoptou entre outros os seguintes acordos: 1).–Periodicidade das sesións ordinarias do Pleno. En votación ordinaria, por sete votos a favor dos/as señores/as concelleiros/as do grupo municipal do PP, fronte a cinco votos en contra (dos/as catro señores/as concelleiros/as do grupo municipal do PSdeG-PSOE presentes na sesión e do señor concelleiro do grupo municipal mixto (Asemblea Cidadá de Carral-SON)), o Pleno do Concello de Carral adoptou os seguintes acordos, que se transcriben literalmente na súa parte dispositiva: 1.–Fixar a realización das sesións ordinarias do Pleno do Concello de Carral cada dous meses, no derradeiro xoves dos meses impares (xaneiro, marzo, maio, xullo, setembro e novembro). 2.–As devanditas sesións ordinarias do Pleno realizaranse ás doce horas.3.–A sesión trasladarase ao inmediato día hábil anterior ou posterior en caso de ser inhábil o día sinalado.4.–Facultar, asemade, ao señor alcalde, para adiantar ou adiar a realización da sesión, sen alterar o número delas que se deberán realizar durante o exercicio, para facilitar a asistencia dos/as membros da Corporación, no caso de coincidir con periodos vacacionais cuxas datas varían de ano a ano, ou por necesidades de cumprimento de prazos polos acordos plenarios correspondentes nos expedientes en que se xustifique tal circunstancia.2).–Constitución de comisións informativas permanentes. En votación ordinaria, por sete votos a favor dos/as señores/as concelleiros/as do grupo municipal do PP, fronte a cinco votos en contra (dos/as catro señores/as concelleiros/as do grupo municipal do PSdeG-PSOE presentes na sesión e do señor concelleiro do grupo municipal mixto (Asemblea Cidadá de Carral-SON)), o Pleno do Concello de Carral adoptou os seguintes acordos, que se transcriben literalmente na súa parte dispositiva: 1.–Constituír as comisións informativas permanentes que se relacionan a seguir: – Comisión informativa permanente de asuntos xerais do Pleno. – Comisión informativa especial de contas.2.–Determinar que a composición de cada unha delas, con proporcionalidade en relación aos resultados obtidos nas eleccións locias do 24 de maio de 2015 polos grupos políticos presentes na Corporación, sexa de cinco membros do grupo municipal do Partido Popular, tres do Partido dos Socialistas de Galicia-PSOE, e un do Grupo Mixto (Asemblea Cidadá de Carral/SON). 3.–A adscrición concreta a cada comisión dos/as membros da Corporación que deban formar parte dela en representación de cada grupo, realizarase mediante escrito do voceiro deste dirixido ao alcalde ou presidente, e do que se dará conta ao Pleno. Poderá designarse, de igual forma, un suplente por cada titular.4.–O alcalde-presidente da Corporación, é o presidente nato de todas elas; porén, a Presidencia efectiva poderá delegala en calquera membro da Corporación, a proposta da propia Comisión, trala correspondente elección efectuada no seu seo.5.–As Comisións Informativas realizarán as súas sesións con anterioridade ás dos órganos en relación a cuxos acordos deban emitir ditame previo, co mesmo carácter (ordinario ou extraordinario) que as sesións de tales órganos, nos días e horas que estableza o alcalde ou o seu respectivo presidente, tendo en conta que as sesións ordinarias se realizaran os luns anteriores ás sesións ordinarias do Pleno, dende as trece horas.6.–As comisións informativas permanentes axustarán o seu funcionamento ao disposto nos artigos 123 a 126 e 134 a 138 do ROF e demais normativa concordante.3).–Nomeamentos de competencia do Pleno de representantes da Corporación en órganos colexiados. En votación ordinaria, por sete votos a favor dos/as señores/as concelleiros/as do grupo municipal do PP, fronte a cinco votos en contra (dos/as catro señores/as concelleiros/as do grupo municipal do PSdeG-PSOE presentes na sesión e do señor concelleiro do grupo municipal mixto (Asemblea Cidadá de Carral-SON)), o Pleno do Concello de Carral adoptou os seguintes acordos, que se transcriben literalmente na súa parte dispositiva: 1).–Nomear coma representantes do Concello de Carral en cada unha das entidades e órganos que se indican aos/ás seguintes Concelleiros/as: a) GDR Mariñas-Betanzos: señor alcalde-presidente ou concelleiro/a en quen delegue. b) Consorcio das Mariñas: señor alcalde-presidente ou concelleiro/a en quen delegue. c) Entidade de conservación do Polígono Industrial dos Capelos: señor alcalde-presidente ou concelleiro/a en quen delegue. d) Consello escolar: señor alcalde-presidente ou concelleiro/a en quen delegue. e) Concentración parcelaria: señor alcalde-presidente ou concelleiro/a en quen delegue. f) Carral Radio: señor alcalde-presidente ou concelleiro/a en quen delegue. g) Asemblea Xeral e Comisión Mixta do Consorcio Galego de Servizos de Igualdade e Benestar: señor alcalde-presidente ou concelleiro/a en quen delegue. h) Consello escolar da Galiña Azul: señor alcalde-presidente ou concelleiro/a en quen delegue.2).– Comunicar os nomeamentos a cada unha das entidades indicadas. Contra os devanditos acordos, que poñen fin á via administrativa, poderase interpoñer potestativamente recurso de reposición perante o Pleno do Concello no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 16 de xullo de 2015. O ALCALDE José Luis Fernández Mouriño